|  |
| --- |
| Specialiųjų sąlygų 1 priedas |
|  |

**TRAKTORIŲ IR KITŲ ŽŪT ATSARGINIŲ DALIŲ IR REMONTO BEI PRIEŽIŪROS PASLAUGŲ VIEŠOJO PIRKIMO TECHNINĖ SPECIFIKACIJA**

1. **PIRKIMO OBJEKTAS**

1.1. Traktorių ir kitos žemės ūkio technikos (ŽŪT) dalys ir remonto paslaugos - BVPŽ kodas: 16810000-6 (Žemės ūkio mašinų dalys) ir papildomi BVPŽ kodai 50100000-6 (Transporto priemonių ir su jomis susijusių įrenginių remonto, priežiūros ir kitos paslaugos).

1.2. Perkamų Paslaugų ir Prekių apimtys, reikalavimai Paslaugų ir Prekių tiekimui ir Paslaugų suteikimo ir Prekių pristatymo adresas nurodyti šioje Techninėje specifikacijoje ir jos prieduose

1.3. Pirkimo objekto/ planuojamų įsigyti Prekių ir Paslaugų sąrašas pateikiamas Techninės specifikacijos priede Nr. 1, apimtys ir planuojamas įsigyti kiekis visą Sutarties galiojimo laikotarpį (įskaitant visus galimus jos pratęsimus) pagal poreikį gali kisti.

1.4. Pirkimas vyks pagal žaliuosius kriterijus. Prekės turi atitikti Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ patvirtintus minimalius aplinkos apsaugos kriterijus. 4.4.4.< prekė yra tvirta, ilgaamžė, funkcionali, ji ar jos sudedamosios dalys tinkamos naudoti daug kartų ir (ar) lengvai pataisomos ir (ar) pakeičiamos>..

Paslaugų teikėjas įsipareigoja teikiant Paslaugas laikytis šių aplinkosaugos reikalavimų: mažinti popieriaus sunaud.3.ojimą, atsisakyti nebūtino dokumentų kopijavimo ir spausdinimo, rengiama dokumentacija, paslaugų perdavimo–priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir paslaugų perdavimo–priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

1. **PIRKIMO OBJEKTO PRITAIKYMO SRITIS**

2.1. VĮ Valstybinių miškų urėdijos Šilutės regioniniame padalinyje (toliau – Užsakovas) eksploatuojamų traktorių **Deutz Fahr Agrotron 7250 TTV** ir **Same Dorado 90 DT E3**  atsarginių dalių įsigijimas (toliau – Prekės) bei gedimų diagnostika, remontas ir techninis aptarnavimas, eksploatacinių medžiagų, susidėvėjusių dalių keitimas (toliau – Paslaugos). Vykdytojas turi atsargines dalis pristatyti pagal poreikį adresu: Mažosios Lietuvos g. 38, Kukorų km, Saugų sen. Šilutės raj. sav. arba kitoje Šilutės regioninio padalinio vietoje. Konkretų adresą nurodo Užsakovo atsakingas asmuo.

Paslaugas teikti pagal poreikį adresu: Mažosios Lietuvos g. 38, Kukorų km, Saugų sen. Šilutės raj. sav. arba kitoje Šilutės regioninio padalinio vietoje.. Konkretų adresą nurodo Užsakovo atsakingas asmuo.

2.2. Pirkimo objekto Prekių/Paslaugų kiekiai nurodyti šių specialiųjų sąlygų 1priede.

*2.3.* Pasiūlyme pateiktų prekių kainų ir paslaugų įkainių bendra suma bus vertinama tik Tiekėjų pasiūlymų pirkimų eilės sudarymui, bet tai nebus Sutarties kaina.

**3. TECHNINIŲ REIKALAVIMŲ, KURIUOS TURI ATITIKTI PERKAMOS PREKĖS / PASLAUGOS.**

3.1. Užsakovas perka traktori*ų* ***Deutz Fahr Agrotron 7250 TTV*** ir ***Same Dorado 90 DT E3***  atsargines dalis/Prekės su šių Prekių teikimu reikalingomis gedimų diagnostikos, remonto, techninio aptarnavimo ir priežiūros Paslaugomis.

3.2. Vykdytojas traktoriaus diagnostikos ir remonto darbus (elektros dalies, važiuoklės, variklio ir kt.) turi atlikti atsarginėmis dalimis ir medžiagomis pagal gamintojo nustatytą remonto operacijų eiliškumą, techninius reikalavimus, remiantis gamintojo darbų operacijų laiko normatyviniais dokumentais.

3.3. Užsakovas iš Vykdytojo gali pagal poreikį pirkti tik atsargines dalis/Prekes be remonto (priežiūros) Paslaugos.

3.4. Perkamos naujos, originalios arba lygiavertės detalės ir remonto medžiagos, kurios gali būti keičiamos traktorių gamintojo tam traktoriaus modeliui rekomenduojamomis naudoti atsarginėmis dalimis, mazgais, alyvomis, eksploataciniais skysčiais arba pastariesiems lygiavertėmis dalimis ir/ar mazgais, įrenginiais, alyvomis, eksploataciniais skysčiais, kurios panaudojamos remontuojant Užsakovo traktorių ar atliekant jo techninę priežiūrą.

3.5. Vykdytojas turi teikti Užsakovui techninę konsultaciją telefonu arba elektroniniu paštu, pirmadieniais – penktadieniais 8-17 val.

3.6. Vykdytojas Užsakovui Prekes/Paslaugas turi tiekti/teikti be išankstinės registracijos pirmumo eile, bet **ne vėliau kaip per tris darbo dienas** nuo užsakymo pateikimo telefonu ar el. paštu dienos.

3.7. Vykdytojas pagal poreikį, suderinęs su Užsakovu, gali atlikti traktorių kontrolinius važiavimus.

3.8. Svarbūs eismo saugumo atžvilgiu elementai – stabdžių, vairavimo sistemos, važiuoklės, sukabintuvų ir grąžulų apkrovas laikančios detalės neturi būti remontuojamos mechaninio tiesinimo, suvirinimo ar kitais būdais, jei dėl to gali būti pažeista metalo struktūra, elementų atsparumas, standumas, pasikeisti tvirtinimo ir kitos gamintojo numatytos savybės.

3.9. Paslaugų teikimo metu už Užsakovo traktorių saugumą atsako Vykdytojas. Vykdytojas traktorius gali naudoti tik remonto tikslais ir atsako už jų saugumą. Vykdytojas materialiai atsako už atsitiktinio sunaikinimo, sugadinimo, praradimo riziką iki pilno Paslaugų suteikimo momento. Bet kokius sugadinimus Vykdytojas ištaiso savo jėgomis ir savo sąskaita bei kompensuoja Užsakovo dėl to patirtus nuostolius

3.10. Vykdytojas, Užsakovui paprašius, privalo suteikti sąlygas Užsakovo atstovui stebėti atliekamus darbus.

3.11. Sutarties vykdymo metu atsiradus poreikiui nenumatytos prekės/paslaugos bus perkamos tokiais įkainiais, kurie galios Užsakovo užsakymo pateikimo dieną Vykdytojo prekybos vietoje, oficialiame kainoraštyje, jei tokio nėra, tokiu atveju Vykdytojo kataloge ar interneto svetainėje nurodytomis galiojančiomis Nenumatytų prekių/paslaugų kainomis ir Vykdytojo pasiūlytos nuolaidos nuo mažmeninės prekių kainos, dalims ir medžiagoms, kurių nėra sąraše (Priedas Nr. 1: 1, 2 lentelės), suteikiant paslaugas.

3.12. Jei vienu metu bus keičiamos detalės, kurių pakeitimui, pagal remonto darbų technologiją, reikalinga atlikti tuos pačius darbus, tai remonto paslaugų kaina turi susidėti iš remonto metu pakeistų detalių kainos ir pagal faktiškai paskaičiuoto paslaugos įkainio. Pildant atliktų paslaugų priėmimo-perdavimo aktą ir įvertinant suteiktų paslaugų kainą, negalės būti įskaičiuotos du ar daugiau kartų pasikartojančios technologinės operacijos, jei jos buvo atliktos tik vieną kartą.

3.13. Užsakovui pareikalavus, Vykdytojas privalo perduoti visas Paslaugų teikimo metu panaudotų detalių ar medžiagų pirkimo dokumentų kopijas bei gamintojo sertifikatus.

3.14. Vykdytojas perduoda, o Užsakovas priima tinkamai ir laiku suremontuotas transporto priemones, pagal defektiniame akte ar užsakymo paraiškoje traktoriaus remontui nurodytus darbus ir Paslaugas;

3.15. Priėmimo aktu laikoma PVM sąskaita faktūra, kurioje išsamiai surašomos visos defektiniame akte ar užsakymo paraiškoje traktoriaus remontui nurodytos Prekės/Paslaugos, jų atlikimui naudotos detalės, remonto medžiagos (detalių pavadinimai ir jų kodai);

3.16. PVM sąskaitoje-faktūroje nurodomas sutarties numeris, Užsakovo regioninio padalinio pavadinimas, traktoriaus markė/modelis, valstybinis numeris;

3.17. Kiti reikalavimai:

3.17.1. Naujų atsarginių besidėvinčių sudėtinių dalių garantija turi būti: stabdžių trinkelių, sankabos mechanizmo ir jos sudėtinių dalių – ne mažiau kaip 6 (šeši) mėnesiai arba 500 mot/val.;

3.17.2. Naudotų transporto priemonių sudėtinių dalių (naudotų atsarginių dalių) garantija turi būti ne mažiau kaip – 3 (trys) mėn. arba 250 mot/val.;

3.17.3. Visiems kitiems traktorių remonto darbams turi būti suteikta ne mažesnė nei 6 (šešių) mėnesių kokybės garantija ir ne mažesnė nei 12 mėnesių garantija visoms atsarginėms dalims ir detalėms nuo remonto užbaigimo dienos;

3.17.4. Garantinio laikotarpio metu ne dėl Užsakovo kaltės atsiradusius gedimus (nusidėvi /sugenda pakeista detalė ar nustatomi netinkamai atliktų darbų defektai/trūkumai), Vykdytojas privalo savo sąskaita pašalinti defektus (pakeisti sugedusias detales, ištaisyti netinkamai atliktų darbų defektus/trūkumus) per 3 (tris) darbo dienas nuo pranešimo apie nustatytus defektus pateikimo dienos. Vykdytojui pateikus įrodymus, kad nustatyti defektai/trūkumai pagrįstai negali būti ištaisyti per 3 (tris) darbo dienas nuo pranešimo apie nustatytus defektus pateikimo dienos ir Užsakovui pritarus, defektai gali būti šalinami per kitą šalių suderintą terminą, kuris bet kokiu atveju negali būti ilgesnis nei 5 (penkios) kalendorinės dienos nuo pranešimo apie nustatytus defektus pateikimo dienos. Laikotarpis, per kurį šalinami defektai arba detalė keičiama nauja, į garantinį laikotarpį neįskaičiuojamas.

3.18. Vykdytojas garantuoja Prekių/Paslaugų kokybę bei paslėptų trūkumų nebuvimą.

1. **DOKUMENTAI, KURIUOS REIKIA PATEIKTI PO DARBŲ ATLIKIMO:**
   1. Priėmimo aktą, nurodytą 3.15 p.

## 5. TECHNINĖS SPECIFIKACIJOS PRIEDAI

Priedas Nr.1 Traktorių ir kitų ŽŪT atsarginių dalių ir remonto bei priežiūros paslaugų kainų ir įkainių lentelė.