Specialiųjų sąlygų 3 priedas

**TRAKTORIŲ IR KITŲ ŽŪT ATSARGINIŲ DALIŲ IR REMONTO BEI PRIEŽIŪROS PASLAUGŲ VIEŠOJO PIRKIMO – PARDAVIMO SUTARTIS**

**(PROJEKTAS)**

2024 m. d. Nr.

Šilutė

**SPECIALIOSIOS SĄLYGOS**

**Valstybės įmonė Valstybinių miškų urėdija**,įmonės kodas 132340880, atstovaujama *(nurodyti atstovaujančio asmens pareigas, vardą, pavardę*), veikiančio(-ios) pagal *(nurodyti atstovavimo pagrindą, t. y. kokio dokumento pagrindu asmuo veikia)* (toliau – **Užsakovas**), ir

***(nurodyti juridinio asmens pavadinimą)***, juridinio asmens kodas *(nurodyti juridinio asmens kodą)*, atstovaujama *(nurodyti atstovaujančio asmens pareigas, vardą, pavardę)*, veikiančio(-ios) pagal *(nurodyti atstovavimo pagrindą, t. y., kokio dokumento pagrindu asmuo veikia)* (toliau – **Vykdytojas**),

*[arba* ***(nurodyti fizinio asmens vardą, pavardę)***, gimęs(-usi) *(nurodyti gimimo datą)*, vykdantis(-i) individualią veiklą pagal galiojančią nuolatinio Lietuvos gyventojo individualios veiklos vykdymo pažymą Nr. (nurodyti pažymos numerį) (toliau – **Vykdytojas**),*]*

toliau kartu vadinami „**Šalimis**“, o kiekviena atskirai – „**Šalimi**“, sudarė šią Prekių su paslaugomis viešojo pirkimo – pardavimo sutartį, toliau vadinamą „**Sutartimi**“, ir susitarė dėl toliau išvardintų sąlygų:

1. **SUTARTIES DALYKAS**

1.1.Sutarties dalykas yra Traktorių ir kitos žemės ūkio technikos (ŽŪT) dalių ir remonto paslaugų pirkimas – paradavimas. BVPŽ kodas 16810000-6 (papildomas BVPŽ kodas 50100000-6) (toliau – **Prekės/Paslaugos**) pirkimas – pardavimas. Pirkimoobjektas – **traktorių Deutz Fahr Agrotron 7250 TTV** (2015, 1 vnt.) ir **Same Dorado 90 DT E3** (2019, 1 vnt.) atsarginės dalys ir remonto bei techninio aptarnavimo paslaugos;

Prekių / Paslaugų techniniai reikalavimai / apimtis nurodyti Sutarties Specialiųjų sąlygų 1 priede „Traktorių ir kitų ŽŪT atsarginių dalių ir remonto bei priežiūros paslaugų pirkimo techninė specifikacija“.

1.2. Vykdytojas turi pristatyti Prekes ir suteikti Paslaugas, įspėjęs Sutarties Specialiųjų sąlygų 1.3 p. nurodytą Užsakovo kontaktinį asmenį prieš: 1 (vieną) kalendorinę dieną, *telefonu ar elektroniniu paštu. Užsakovo įgaliotam asmeniui* patvirtinant tai, atitinkamai, *telefonu ar elektroniniu paštu.*

1.3. Prekes/Paslaugas priimti Užsakovo įgalioto(-ų) atsakingo(-ų) asmens(-ų) kontaktiniai duomenys: \_\_\_\_\_\_\_\_\_\_\_\_\_\_\_\_\_\_(gali būti nurodyti keli įgalioti asmenys*; nurodomas tel. Nr., el. paštas*). Apie įgalioto asmens pasikeitimą Pirkėjas informuoja Tiekėją šios Sutarties rekvizituose nurodytu Tiekėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.4. Už Sutarties vykdymą Vykdytojas skiria atsakingą(-us) asmenį(-is)\_\_\_\_\_\_\_\_\_\_\_\_\_\_\_\_\_\_\_*(gali būti nurodyti keli atsakingi asmenys, nurodomas tel. Nr., el. paštas)*. Apie atsakingo(-ų) asmens(-ų) pasikeitimą Vykdytojas informuoja Užsakovą šios Sutarties Specialiųjų sąlygų 1.3 punkte ar Sutarties Specialiųjų sąlygų 10 skyriuje nurodytu Užsakovo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuotas įkainis. Užsakovas perka Prekių/Paslaugų pagal poreikį Sutarties Specialiųjų sąlygų 1 priede „Traktorių ir kitų ŽŪT atsarginių dalių ir remonto bei priežiūros paslaugų pirkimo techninė specifikacija“nurodytais įkainiais*,* **neviršijant Sutarties Specialiųjų sąlygų 2.2 punkte nurodytos Sutarties maksimalios kainos**. Užsakovas neįsipareigoja išpirkti Prekių/Paslaugų preliminaraus kiekio ar bet kokios jo dalies (jeigu Sutartyje yra nurodyti Prekių/Paslaugų preliminarūs kiekiai), nepaisant to, Prekių/Paslaugų preliminarūs kiekiai nėra laikomi maksimaliais kiekiais. Užsakovas taip pat neįsipareigoja išpirkti Prekių/Paslaugų Sutarties Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

Sutarties galiojimo metu atsiradus Užsakovo poreikiui įsigyti Sutartyje nenumatytas, tačiau su Pirkimo objektu / Sutarties dalyku susijusias prekes/paslaugas (kitokių charakteristikų / parametrų ar identiško / panašaus naudojimo) (toliau – **Nenumatytos prekės/paslaugos**), Užsakovas turi teisę įsigyti ne daugiau nei 10 (dešimt) procentų Nenumatytų prekių/paslaugų, šį procentą skaičiuojant nuo Sutarties Specialiųjų sąlygų 2.2 p. nurodytoskainos/, lygios atitinkamos P.o.d. (pagal atitinkamą P.o.d.), be PVM kainai (jos nedidinant).

Nenumatytos prekės/paslaugos bus perkamos tokiais įkainiais, kurie galios Užsakovo užsakymo pateikimo dieną Vykdytojo prekybos vietoje, oficialiame kainoraštyje , jei tokio nėra, tokiu atveju Vykdytojo kataloge ar interneto svetainėje nurodytomis galiojančiomis Nenumatytų prekių/paslaugų kainomis minusuojant Vykdytojo Pasiūlyme teikiamos nuolaidos procentą, kuris yra - % (Vykdytojo nurodyta nuolaida pasiūlyme). Jei Nenumatytų prekių/paslaugų kainos viešai neskelbiamos, Užsakovas kreipsis į Vykdytoją su prašymu pateikti Nenumatytų prekių/paslaugų kainas (komercinį pasiūlymą), pažymėdamas, kad įsigytinų Nenumatytų prekių/paslaugų kainos turi būti konkurencingos ir negali būti didesnės nei rinkos kainos. Gavęs Vykdytojo pateiktas Nenumatytų prekių/paslaugų kainas (komercinį pasiūlymą), Vykdytojas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Vykdytojo pateiktos Nenumatytų prekių/paslaugų kainos atitinka rinką. Nustačius, kad Vykdytojo pasiūlytos Nenumatytų prekių/paslaugų kainos yra didesnės nei rinkos, Užsakovas prašo Vykdytojo jas sumažinti. Tik objektyviai įvertinus ir turint pagrindžiančius / įrodančius dokumentus, kad Vykdytojo pateiktos Nenumatytų prekių/paslaugų kainos atitinka rinkos kainas, jos gali būti įsigyjamos vadovaujantis šia Sutartimi.

2.2. Sutarties maksimali kaina yra 25000 dvidešimt penki tūkstančiai Eur 00 ct , neįskaitant pridėtinės vertės mokesčio. Sutarčiai taikomas ...... proc. dydžio PVM. Sutarties maksimali kaina, įskaitant PVM - .................. Eur (..................................................).

2.3. Vykdytojui tinkamai įvykdžius Užsakovas konkretų užsakymą, Užsakovas sumoka Vykdytojui už konkretų Prekių/Paslaugų kiekį pagal Sutartyje nustatytą Prekių/Paslaugų kainą per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka.

**3. PREKIŲ SU PASLAUGOMIS TIEKIMAS/TEIKIMAS**

3.1. Prekės turi būti patiektos/Paslaugos suteiktos Techninės specifikacijos 3.6. p. nurodytais terminais. Jeigu Vykdytojui yra žinoma, kad Prekės/Paslaugos gali būti nepatiektos/nesuteiktos šiame punkte nustatytu terminu, Vykdytojas turi teisę į Prekių/Paslaugų patiekimo/suteikimo termino pratęsimą, tik tuomet, jei konkrečių aplinkybių, dėl kurių Prekių/Paslaugų patiekimas/suteikimas Sutartyje nustatyta tvarka bei terminais nėra įmanomas, Vykdytojas objektyviai negalėjo iš anksto numatyti. Kiekvienu tokiu atveju, Vykdytojas el. laišku ar raštu nedelsdamas, bet ne vėliau kaip per 1 (vieną) darbo dieną nuo tokių aplinkybių atsiradimo momento, apie tai praneša Užsakovui, pateikdamas minėtų aplinkybių egzistavimo įrodymus. Vykdytojo nurodytas aplinkybes ir įrodymus vertina Užsakovas. Užsakovui sutikus pratęsti Prekių/Paslaugų patiekimo/suteikimo terminą, Prekių/Paslaugų patiekimo/suteikimo termino pratęsimas galimas tik minėtų pagrįstų aplinkybių egzistavimo laikotarpiui.

3.2. Šalys susitaria, kad Prekių pristatymo/Paslaugų suteikimo terminas, jų trūkumų ištaisymo terminas (Sutarties Specialiųjų sąlygų 3.1, 4.1 p.) yra esminės Sutarties sąlygos.

3.3. Prekių/Paslaugų pristatymo ir teikimo vieta:Mažosios Lietuvos g. 38 Kukorų km. Saugų sen. Šilutės raj sav. atvykstant su mobiliu servisu arba kitoje VĮ VMU Šilutės RP teritorijoje.

3.4. Pristatydamas/Suteikdamas Prekes/Paslaugas Užsakovui, Vykdytojas privalo pateikti Sutartyje ir jos Prieduose nurodytus dokumentus.

3.5.Prekių montavimas vykdomasVykdytojo jėgomis ir sąskaita*.*

**4. PREKIŲ/PASLAUGŲ KOKYBĖ IR GARANTIJA**

4.1. Prekės turi būti patiektos kokybiškos ir Paslaugos suteiktos tinkamai, kokybiškai pagal Sutartyje ir jos prieduose nustatytus reikalavimus.

4.2. Garantinis laikotarpis ir terminai nurodyti Techninės specifikacijos 3.17. punkto papunkčiuose.

4.3. Prekių defektų/trūkumų ir (ar) Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

4.4. Atsiradus defektams ne dėl Vykdytojo atliktų darbų trūkumų, o dėl mechaninių pažeidimų ar netinkamų eksploatacijos sąlygų, Vykdytojas atleidžiamas nuo garantinių įsipareigojimų vykdymo.

**5. ŠALIŲ ATSAKOMYBĖ**

5.1. Jeigu Vykdytojas vėluoja patiekti, pakeisti Prekes ar ištaisyti jų trūkumus, ir (ar) suteikti Paslaugas ar ištaisyti jų trūkumus, Užsakovas nuo kitos dienos Vykdytojui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ir (ar) Prekių su trūkumais kainos, ir (ar) nuo laiku nesuteiktų Paslaugų (ar) nuo neištaisytų Paslaugų su trūkumais kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuoSutarties maksimalios kainos, įskaitant PVM, jei jis Sutarčiai taikomas.

5.2. Jei Užsakovas uždelsia atsiskaityti už Vykdytojo tinkamai patiektas Prekes ir (ar) suteiktas kokybiškas Paslaugas per Sutartyje nurodytą terminą, Vykdytojas nuo kitos darbo dienos skaičiuoja Užsakovui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, įskaitant PVM, jei jis Sutarčiai taikomas.

5.3. Vykdytojas supažindina Sutartį vykdysiančius Užsakovo (ir subtiekejo, jeigu jis pasitelkiamas) darbuotojus su Antikorupcinės politikos, Interesų konfliktų vengimo politikos ir Dovanų politikos nuostatomis (https://vmu.lt/korupcijos-prevencija/) prieš pradedant vykdyti Sutartį.

5.4. Jeigu Sutarties vykdymo metu Vykdytojui (subtiekėjui, jeigu jis pasitelkiamas) tampa žinoma prieš Užsakovą nukreiptos korupcinio pobūdžio veikos duomenys, jis nedelsiant apie tai informuoja Užsakovą ir/arba imasi kitų teisėtų ir pakankamų priemonių neteisėtai veikai nutraukti.

**6. SUTARTIES GALIOJIMO TERMINAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus, ir galioja iki visiško Sutartinių įsipareigojimų įvykdymo arba Sutarties nutraukimo, bet ne ilgiau nei *12 (dvylika) mėnesių* nuo Sutarties įsigaliojimo dienos. Sutarties galiojimo metu Sutarties maksimali kaina, nurodyta Sutarties 2.2 punkte, negali būti viršyta.

6.2. Sutartis gali būti pratęsta automatiškai, tomis pačiomis sąlygomis be atskiro rašytinio Šalių susitarimo *2* kartus po *12 mėnesių*, jei nebus išnaudota Sutarties maksimali kaina ir jei nei viena iš Šalių iki Sutarties galiojimo pabaigos likus 1 (vienam) mėnesiui, raštu nepareiškia valios netęsti Sutarties. Bendras Sutarties galiojimo laikotarpis (įvertinus jos galimus pratęsimus) negali būti ilgesnis nei *36 mėnesiai.*

**7. Rėmimasis kitų ūkio subjektų pajėgumais**

7.1. Iki Sutarties vykdymo pradžios Vykdytojas įsipareigoja Užsakovui pranešti tuo metu žinomo subtiekėjo pavadinimą, kontaktinius duomenis ir jo atstovus. Vykdytojas privalo Sutarties Bendrosiose sąlygose nustatyta tvarka ir terminais informuoti Užsakovą apie minėtos informacijos pasikeitimus visu Sutarties vykdymo metu.

7.2. Subtiekėjui (-ams) pageidaujant, Užsakovas su juo (jais) atsiskaitys tiesiogiai. Apie šią galimybę Užsakovas subtiekėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Vykdytojo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Užsakovo pranešimo gavimo dienos informuoti Užsakovą. Tokiu atveju su Užsakovu, Vykdytoju ir subtiekėju bus sudaroma trišalė sutartis, kurioje nustatoma tiesioginio atsiskaitymo tvarka, įskaitant numatoma Vykdytojo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Vykdytojo atsakomybės dėl Sutarties įvykdymo.

**8. KITOS NUOSTATOS**

8.1. Sutarties Bendrosios sąlygos yra sudėtinė, neatsiejama šios Sutarties dalis. Vykdytojas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Vykdytojas jas vykdys.

8.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

8.3. Vykdytojas yra/nėra registruotas PVM mokėtoju Lietuvos Respublikoje.

8.4.Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Užsakovas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Vykdytojui apie Sutarties nutraukimą. Taikomos Sutarties Specialiųjų sąlygų 9.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

8.5. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

**PRIDEDAMA:**

1 priedas – Traktorių ir kitų ŽŪT atsarginių dalių ir remonto bei priežiūros paslaugų viešojo pirkimo techninė specifikacija.

2 priedas –Bendrosios sutarties sąlygos.

**9. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **Valstybės įmonė Valstybinių miškų urėdija** | **Vykdytojas**  **[Vykdytojo pavadinimas arba vardas, pavardė]** |
| Įmonės kodas 132340880  PVM mokėtojo kodas LT323408811  Registracijos adresas: Pramonės pr. 11A-9, 51327 Kaunas  Buveinės adresas: Savanorių pr. 176, 03154 Vilnius  Užsakovo [pavadinimas] regioninio padalinio **kontaktinis adresas** *(jei taikoma)*:  Bankas  a/s LT  Tel.  El. p. | [Vykdytojo registracijos kodas arba gim. data]  PVM mokėtojo kodas *(jei registruotas)*  Individualios veiklos vykdymo pažymos Nr. *(jei Vykdytojas fizinis asmuo)*  [Registruotos buveinės arba gyv. vietos adresas]  Bankas  a/s LT  Tel.  El. p. |
|  |  |

[*Atstovo pareigos, vardas, pavardė*][*Atstovo pareigos, vardas, pavardė*]

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Pasirašyta el. parašu Pasirašyta el. parašu

Sutarties rengėjas(-a): Užsakovo *(skyriaus pavadinimas, pareigos, vardas, pavardė, elektroninis paštas ir telefono numeris.)*

Už Sutarties, jos pakeitimų, ataskaitų paskelbimą teisės aktų nustatyta tvarka CVP IS atsakingas(-a): Užsakovo *(Centrinė administracija/regioninio (-ių) padalinio (-ių) pavadinimas, pareigos, vardas, pavardė, elektroninis paštas ir telefono numeris).*

Už Sutarties vykdymą ir Sąskaitų priėmimą atsakingas(-a): Užsakovo *(Centrinė administracija/regioninio (-ių) padalinio (-ių) pavadinimas, pareigos, vardas, pavardė, elektroninis paštas ir telefono numeris)*.

Įteikti: Užsakovo Viešųjų pirkimų skyriui, *(nurodyti Užsakovo regioninį (-ius) padalinį (-ius)).*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_